Kouluruokailu kansakoulussa. Tytöt ja pojat lusikoivat keittoa posliinilautasilta, myös näkkileipää on esillä. Tytöillä on esiliinat. Keittäjä lienee kysynyt, kuka ottaa lisää: viittaavia käsiä näkyy siellä täällä. Valokuvaaja on kaiketi ollut paikalla jo jonkin aikaa, koska hänen läsnäoloonsa ei kiinnitetä huomiota, vaikka valokuvaaminen oli kuvanoton aikaan melko epätavallista ja siksi mielenkiintoista puuhaa. Kuvateksti Suomen Sosialidemokraatti -lehdessä: Aleksis Kiven kansakoulussa on tilavat ruokailuhuoneet